open-index/open-wikipedia-markdown huggingface dataset:
Australijos aborigenų kalbos

**Australijos aborigenų kalbos** apima keletą kalbų šeimų ir izoliuotų kalbų, kuriomis kalba ar kalbėjo Australijos aborigenai, tačiau joms paprastai nepriskiriamos Tasmanijos kalbos. Ryšiai tarp šių kalbų yra iki šiol ne iki galo aiškūs, nors per paskutinius dešimtmečius yra padaryta ženkli pažanga.

XVIII a. pabaigoje buvo nuo 350 iki 750 aborigenų grupių ir panašus kalbų bei dialektų skaičius. XXI a. pradžioje yra išlikę mažiau nei 200 aborigenų kalbų, visos jos, išskyrus apie 20, yra nykstančios. Iš išlikusių kalbų tik 10 % išmoksta vaikai, jos paplitusios labiausiai izoliuotose teritorijose. Pvz., iš 5 Vakarų Australijos kalbų, kurioms mažiausiai gresia išnykimas, 4 priklauso Ngaanyatjarra kalbų grupei, kuria kalbantys aborigenai gyvena Centrinėje ir Didžiojoje Viktorijos dykumoje. Kalbų nykimui didžiausią poveikį padarė kryptingos Australijos vyriausybės pastangos išnaikinti aborigenų kultūrą ir kalbas taikant bausmes, priversinį perkėlimą, sterilizaciją ir prievartinį vaikų atėmimą iš šeimų. Ši politika nebėra taikoma, dėl to kai kurios kalbos, pvz., Vakarų dykumos kalba bei kelios kalbos šiaurės Australijoje nebelaikomos nykstančiomis.

Šiuo metu priskaičiuojama apie 70 000 daugiausia vyresniosios kartos žmonių, kalbančių Australijos aborigenų kalbomis. Daugiausia kalbančiųjų yra "Vakarų dykumos kalba" (apie 4000 žmonių), kuri skirstosi į daugybę dialektų. Didžiausia kalbų šeima - Pama-Njunga, paplitusi 7/8 žemyno teritorijos. 

## Pama-Njunga kalbos

Didžiausios Pama-Njunga šeimos kalbų grupės yra paman kalbos ir Australijos pietvakarių kalbos, kurias atitinkamai sudaro 43 ir 52 kalbos.

## Ne Pama-Njunga kalbos

Joms priskiriamos 15 iš 16 Australijos aborigenų kalbų šeimų:
* Bunaban kalbos - 2 kalbos
* Vorovan kalbos - 7 kalbos
* Garavan kalbos - 1 kalba
* Giimbiju kalbos - 3 kalbos
* Gunvingguan kalbos - 24 kalbos
* Dali kalbos - 18 kalbų
* Džamindžungan kalbos - 2 kalbos
* Džeragan kalbos - 3 kalbos
* Jivaidžan kalbos - 7 kalbos
* Laragijan kalbos - 1 kalba
* Lamilngan-Vulna kalbos - 2 kalbos
* Njulnjulan kalbos - 9 kalbos
* Tivi kalbos - 1 kalba
* Umbugarla-Ngumbur kalbos - 2 kalbos
* Vakarų Barklio kalbos - 3 kalbos

## Nuorodos
* Ethnologue informacija
Koloradas (upė JAV ir Meksikoje)

**Koloradas** (, , indėnų mochavių kalba: *Aha Kwahwat*) – upė Šiaurės Amerikoje, JAV ir Meksikoje. Prasideda Uoliniuose kalnuose, Kolorade, JAV. Teka į pietvakarius Kolorado, Jutos, ir Arizonos valstijomis, tada teka tarp Nevados ir Arizonos, tada tarp Kalifornijos ir Arizonos, tada teka Meksikoje (121 km) tarp Žemutinės Kalifornijos ir Sonoros valstijos. Įteka į Ramiojo vandenyno Kalifornijos įlankos šiaurinį galą; ten sudaro deltą. Teka daugiausia pusdykumėmis ir dykumomis, kerta Kolorado plynaukštę ir sudaro gilius kanjonus, tarp jų ir garsųjį Didįjį kanjoną. Jo ilgis 446 km, gylis ~1800 m.

Didžiausi intakai: Gryn Riveris (*Green River*) (dešinysis), San Chuanas (*San Juan River*), Litl Koloradas (*Little Colorado*), Hila (*Gila*) (kairieji).

Vidutinis debitas vidurupyje 508 m³/s, žiotyse – 5 m³/s. Upės vanduo intensyviai naudojamas drėkinimui, ypač Kalifornijos Imperialo slėnyje. Įrengti dideli Pauelo ir Huverio tvenkiniai su hidroelektrinėmis. Koloradas laivuojamas 228 km nuo žiočių.

## Šaltiniai
AWACS

**AWACS** (, ) – perspėjimo ir valdymo sistema. Specialiu, patalpintu virš lėktuvo fiuzeliažo, radaru žvalgoma oro erdvė, valdomos karinės oro pajėgos (KOP).

Pagrindinis sistemos elementas – besisukantis disko formos radaras. Su šia sistema galima aptikti už 400 km esančius oro taikinius. Oro mūšio metu iš tokio lėktuvo su AWACS sistema galima vadovauti karinėms oro ir kitoms pajėgoms.

## Nuorodos

* Boeing AWACS
Airbus Beluga

**Airbus A300-600ST** oficialiai dar vadinamas *Super Transporter*, bet daugiau žinomas kaip **Airbus Beluga** – kompanijos "Airbus" sukurtas transporto lėktuvas, naudojamas "Airbus" vidinių pervežimų tikslams.
## Pavadinimas
Pagal fiuzeliažo formą primena baltąjį delfiną. Anglų kalba šis delfinas - *Beluga*.

## Istorija
Airbus kompanijos įmonės yra keliose Europos valstybėse. Norint pristatyti iš įmonės Hamburge (Vokietija) į įmonę Tulūzoje lėktuvo Airbus A310 kabiną sumontavimui, kompanija nusprendė jog anksčiau tokioms operacijoms nebeužtenka naudojamo transporto lėktuvo Aero Spacelines Super Guppy. Buvo nutarta sukuri ir pagaminti didesnės talpos tokio tipo lėktuvą Airbus A300 lainerio bazėje.

Iš viso buvo pagaminti tik 5 vienetai, kuriuos naudojo Airbus dukterinė kompanija *Airbus Transport International*. Taip pat šiuos lėktuvus nuomojo Vokietijos karinės pajėgos, NASA (JAV).

Šiuo metu Airbus kompanija toliau kuria panašų į Airbus Beluga lėktuvą. Pasirinkta Airbus A340 lainerio bazė. Naujesniu tokio tipo lėktuvu numatyta transportuoti didžiausio pasaulyje keleivinio lainerio Airbus A380 sparnus ir fiuzeliažo dalis iš pagaminimo vietos Hamburge į surinkimo įmonę Tulūzoje. Toks tranportavimo būdas yra ekonomiškesnis ir greitesnis palyginus su transportavimu jūra ar sausumos keliais.
## Charakteristikos

* Ilgis: 54,16 m
* Aukštis: 17,24 m
* Sparno mojis: 44,84 m
* Sparnų plotas: 260 m²

* Tuščioji masė: 86,5 t
* Didžiausia kilimo masė: 155 t

* Krovinių skyriaus tūris: 1400 m³

* Didžiausias greitis: 780 km/h
* Kreiserinis greitis: 750 km/h

* Pakilimo tako ilgis: 1950 m
* Tūpimo atstumas iki sustojimo: 1 176 m
* Skrydžio nuotolis: 2779 km (su 40 t svoriu), 4632 km (su 20 t)

* Skrydžio lubos: 10670 m

* Varikliai: 2 turboventiliatoriniai General Electric CF6-80C2A1 (po 262,4 kN traukos)

## Panašūs lėktuvai

* Airbus Beluga XL
* Antonov An-225
* Antonov An-124
* Aero Spacelines Super Guppy
* Aero Spacelines Pregnant Guppy
* Boeing 747 Large Cargo Freighter

## Įdomybės
Airbus Beluga niekada nebuvo aktyviai pristatomas pasaulinei rinkai. Įmonės darbuotojai kalba, jog šį lėktuvą bandė įsigyti JAV transporto bendrovė FedEx, tačiau jai buvo atsakyta. Baimintasi, kad šis transporto lėktuvas papuls į konkuruojančios įmonės Boeing rankas. Boeing savo gaminamų lėktuvų dalis transportuoja geležinkeliais. 

## Nuorodos

* Airbus Transport
Orlovo ristūnai

**Orlovo ristūnai** – kinkomųjų arklių veislė, išvesta Rusijoje XVIII a. pabaigoje – XIX a. pradžioje.

Veislė išvesta vadovaujant grafui Aleksejui Orlovui Chrenovojės žirgyne Voronežo gubernijoje (dab. sritis) kryžminant jojamųjų veislių (daugiausia arabų) ir kinkomųjų (daugiausia Danijos, Meklenburgo) arklių veisles.

Orlovo ristūnai – harmoningos konstrukcijos, gražių formų, greiti. Dažniausiai būna širmi, juodi, bėri. Aukštis ties gogu 159–160 cm, įstrižasis liemens ilgis apie 161 cm, plaštakos 19,8–20,3 cm, kr8tinės apimtis 183 cm. Sveria 500–550 kg.

Naudojami arklių sporte: konkūre, išjodinėjime, *draivinge*. Daugelyje Rusijos, TSRS vietų buvo naudojami vietos arklių veislėms gerinti. Geriausi žirgai auginami Maskvos, Chrenovojės, Dubrovsko, Permės, Altajaus ir Novatomnikovskio žirgynuose. Lietuvoje (buvusioje LTSR) buvo auginami Vilniaus žirgyne (Riešėje).

## Išnašos

## Nuorodos

* Crenovojės žirgyno tinklalapis
* Orlovo ristūnų muziejus
* Orlovo ristūnai
Iburio subprefektūra

**Iburio subprefektūra** () – subprefektūra, priklausanti Hokaido prefektūrai Japonijoje.

## Geografija

### Miestai
Subprefektūroje yra 4 miestai.
* Muroranas (sostinė)
* Tomakomajus
* Noboribecu
* Datė

### Miesteliai ir kaimai
Miesteliai ir kaimai kiekvienoje apskrityje.
* Abutos apskritis
: Tojoura
: Tojakas
* Jufucu apskritis
: Abira
: Acuma
: Mukava
* Širaojaus apskritis
: Širaojus
* Usu apskritis
: Soubecu

### Miestų, miestelių ir kaimų susijungimai

* 2006 m. kovo 1 d., Usu apskričiai priklausęs Otakio kaimas buvo prijungtas prie Datės miesto.
* 2006 m. kovo 27 d. įvykdyti 3 sujungimai:
** Jūfucu apskrityje buvę Hijakitos ir Oivakės miesteliai sujungti į naują Abiros miestelį.
** Hobecu miestelis buvo prijungtas prie Mukavos miestelio.
** Abutos apskrityje buvę Abutos ir Tojos miesteliai buvo sujungti į naują Tojako miestelį.

## Istorija

* 1897 m. įkurta Murorano subprefektūra.
* 1922 m. pervadinta Iburio subprefektūros vardu.

## Nuorodos
* Oficiali svetainė
The Road Band

**The Road Band** yra 1992 m. susikūrusi grupė iš Vilniaus. Jų muzikoje dominuoja R&B, rokenrolas, džiazas, kantri stiliai. Grupė nuolat koncertuoja didžiausiame Lietuvoje bliuzo muzikos festivalyje „Bliuzo naktys“ ir tuo pačiu yra šio renginio himno autoriai.

## Grupės nariai
* **[[Aleksandr Belkin]]** (vokalas, gitara, lūpinė armonikėlė)
* **[[Darius Kodikas]]** (saksofonas, klavišiniai)
* Arvydas Meška (klavišiniai)
* **[[Sergei Sopelev]]** (bosinė gitara, aranžavimas)
* **[[Jevgenij Zubkevič]]** (mušamieji)

## Diskografija
* *[[We’ve Got A Reason For The Blues]]*, 1994 m. (MC)
* *[[Born In Pilies Street]]*, 1995 m. (MC)
* *[[Blues Makes Me Shake]]*, 1996 m. (MC)
* *[[The Boogie – Woogie Girl]]*, 1997 m. (MC)
* *[[Aš vėl jaučiu]]*, 1997 m. (MC)
* *[[Vakare]]*, 1999 m. (CD ir tolesni)
* *[[Rock‘n‘Roll Music]]*, 2000 m.
* *[[Vis dar…]]*, 2002 m.
* *[[Modern blues 2004]]*, 2004 m.
* *[[Bliuzo karalius]]*, 2007 m.

## Nuorodos
* Oficiali grupės svetainė
Dokdo

**Dokdo** () – smulkių uolėtų salų grupė Japonijos jūroje. Šiuo metu salas valdo Pietų Korėja (Pietų Kiongsango prov.). Į jas pretenduoja Japonija, kuri jas vadina **Takešima** (, Bambukų salos) ir laiko savo teritorijos dalimi. Dabar sykiais salos, siekiant išvengti jų priklausomybės nurodymo, vadinamos pavadinimas „Liankūro uolomis“ (). Šis pavadinimas kilęs nuo prancūzų banginių medžiotojų laivo, kurio įgula jas pažymėjo žemėlapyje 1849 m.ž.

Plotas 0,187 km². Sudaro dvi didesnės salos Vakarinė (, kor. *Seodo*) ir Rytinė (, kor. *Dongdo*), bei ~90 mažesnių salelių, rifų ir uolų. Aukštis iki 150 m.

Kaip savo gyvenamąją vietą salas nurodo virš 900 Pietų Korėjos piliečių ir virš 2000 Japonijos piliečių. Tačiau iš tiesų čia nuolat gyvena tik du civiliai – korėjiečių šeima.

## Nuorodos
Sigma (raidė)

**Sigma** (**Σ, σ, ς**) – aštuonioliktoji graikų abėcėlės raidė. Mažoji sigma būna dvejopa: ς vartojama žodžio gale, σ – visais kitais atvejais. Sigma išsivystė iš finikiečių šyno. Graikų kalboje raidės pavadinimas yra *σίγμα*, lotynų kalboje – *sigma*.
Pi (raidė)

**Pi** (**Π, π**) – šešioliktoji graikų abėcėlės raidė. Išsivystė iš finikiečių pė. Graikų kalboje raidės pavadinimas yra *πι*, lotynų kalboje – *pi*.
Ro (raidė)

**Ro** (**Ρ, ρ** arba **ϱ**) – septynioliktoji graikų abėcėlės raidė. Išsivystė iš finikiečių rešo. Graikų kalboje raidės pavadinimas yra *ρω*, lotynų kalboje – *rho*.

## Fizika

Fizikoje raidė ϱ žymi tankį.
Salustijus

**Salustijus** gali reikšti:

* Gajus Salustijus Krispas – romėnų istorikas (86–34 m. pr. m. e.);
* Salustijus – IV a. rašytojas, dėl kurio tikslios tapatybės kol kas ginčijamasi;
* ir kt.
Tau (raidė)

**Tau** (**Τ, τ**) – devynioliktoji graikų abėcėlės raidė. Išsivystė iš finikiečių tavo. Graikų kalboje raidės pavadinimas yra *ταυ*, lotynų kalboje – *tau*.
Ipsilon (raidė)

**Ipsilon** (**Υ, υ**) – dvidešimtoji graikų abėcėlės raidė. Išsivystė iš finikiečių vavo. Graikų kalboje raidės pavadinimas yra *ύψιλον*, lotynų kalboje – *ypsilon*.
Fi (raidė)

**Fi** (**Φ, φ**) – dvidešimt pirmoji graikų abėcėlės raidė. Graikų kalboje raidės pavadinimas yra *φι*, lotynų kalboje – *phi*.
Chi (raidė)

**Chi** (**Χ, χ**) – dvidešimt antroji graikų abėcėlės raidė. Graikų kalboje raidės pavadinimas yra *χι*, lotynų kalboje – *chi*.
Psi (raidė)

**Psi** (**Ψ, ψ**) – dvidešimt trečioji graikų abėcėlės raidė. Graikų kalboje raidės pavadinimas yra *ψι*, lotynų kalboje – *psi*.

## Kodai

## Taip pat skaitykite
* Kirilicos raidė Ѱ
Jota (reikšmės)

**Jota** gali reikšti:
* Upę pietvakarių Švedijoje – Jota;
* Graikų abėcėlės raidę - jota;
* Si sistemos priešdėlį jota.
Pi (reikšmės)

Santrumpa **PĮ** gali reikšti:
* PĮ – informacijos apdorojimo sistemos programų, procedūrų, taisyklių visuma arba tos visumos dalis kartu su atitinkama dokumentacija;
* PĮ – personalinė įmonė.

**P.I.** gali reikšti:
* Magnum P.I. – JAV televizijos serialas.

**Pi** gali reikšti:
* Pi – matematinė konstanta;
* pi – graikų abėcėlės raidę;
* pi – izoelektrinis taškas.

**pi** gali reikšti:
* pi – Pali kalbos kodas pagal ISO 639-1 standartą;
* Pali Vikipedija (:pi:).
Ro (reikšmės)

Žodis **ro** gali reikšti:

* Ro – ikidinastinio laikotarpio Aukštutiniojo Egipto faraoną;
* ro – graikų abėcėlės raidė;
* Ro – Italijos miestas;
* ro – vado titulas Fidžyje;
* RO – Rumunijos kaip šalies dviraidis kodas pagal ISO 3166-1 standartą;
* ro – rumunų kalbos dviraidis kodas pagal ISO 639-1 standartą.

Taip pat:
* .ro – Rumunijos interneto plėtinys;
* ro-ro – ratuotas transporto priemones pervežančio laivo tipas (pvz., automobilių keltas), į kurį krovinys rampomis įvažiuoja pats.
Tau

**Tau** gali reikšti:
* Regioninę radijo stotį „Radijas Tau“;
* Graikų abėcėlės raidę tau;
* Ispanijos krepšinio klubą TAU Ceramica;
* Gvaranių mitologinę būtybę Tau;
* Salą Samoa salyne Tau;
* fizikoje – Tau leptoną;
* Tau (Warhammer 40 000) – Warhammer 40 000 žaidimo pasaulio imperija, viena iš frakcijų.
Fi (reikšmės)

Santrumpa **FI** gali reikšti:

* FI – Suomijos dviejų raidžių kodas pagal ISO 3166-1 standartą;
* ISO 3166-2:FI – ISO 3166-2 standarto sudėtinė dalis, apibrėžianti Suomijos padalijimą į regionus;
* FI – Fizikos instituto Vilniuje trumpinys.

**Fi** gali reikšti:
* Φ, φ – graikų abėcėlės raidė.

**fi** gali reikšti:
* fi – Matematinę konstantą;
* fi – kodas pagal ISO 639-1 standartą;
* Suomiška Vikipedija (:fi:).
Omega (raidė)

**Omega** (**Ω, ω**) – dvidešimt ketvirtoji graikų abėcėlės raidė. Išsivystė iš finikiečių aino. Graikų kalboje raidės pavadinimas yra *ωμέγα*, lotynų kalboje – *omega*.
Beta (reikšmės)

**Beta** gali reikšti:
* *Beta* – runkelio lotyniškas pavadinimas;
* Beta – graikų abėcėlės raidė'
* BETA – programavimo kalba.

## Taip pat
* β klostės – antrinė baltymų struktūra, susidaranti dėl vandenilinių ryšių tarp aminorūgčių;
* Betacam – vaizdo kasetes naudojančių įrenginių šeima, sukurta „Sony“ korporacijos;
* Betamax – vaizdo kasetės įrašų formatas, sukurtas „Sony“ korporacijos.
Delta (reikšmės)

Terminas **delta** reiškia kelis dalykus:

* Delta – raidė **Δ** arba **δ** graikų kalbos abėcėlėje, taip pat naudojama kaip matematinis simbolis;
* *Delta* – astronomijoje taip žymima viena iš žvaigždyno žvaigždžių (pvz., *Dvynių delta* ar kitaip *[[Dvyniai (astronomija)|Dvynių]] δ*);
* upės delta – upės dalis geografijoje:
** Dunojaus delta
** Hongha delta
** Mekongo delta
** Nemuno delta
** Nigerio delta
** Nilo delta
** Okavango delta
** Ronos delta
* Deltos valstija – valstija Nigerijoje, esanti Nigerio upės deltoje;
* Delta Force – specialiųjų operacijų pajėgos JAV kariuomenėje (ir susijęs kompiuterinis žaidimas *[[Delta Force (žaidimas)|Delta Force]]*).
* Delta II – JAV kosminė raketa
* delta bangos – bangos EEG įrašuose

* Saulės delta – leidykla Lietuvoje
* Kronekerio delta – matematinė funkcija
* Delta proteobacteria – bakterijų klasė

Taip pat žodžiu *delta* vadinama daug: 
* kompanijų: *Delta Hotels* (Kanados viešbučių tinklas), *Delta Faucet* Company (JAV vandentiekio įrangos kompanija), *Delta Holding* (Serbijos importo ir eksporto, bankininkystės, draudimo korporacija) ir t. t.:
** Delta Air Lines – JAV aviakompanija
* gaminių modelių: *Delta* (rusiškas *ZX Spectrum* kompiuterio klonas), *Delta* raketos (JAV *Boeing IDS* firmos gamintos raketos nešėjos), *Lancia Delta* (itališkas *Lancia* firmos automobilio modelis) ir t.t;
* miestų JAV (Kolorado, Ajovos, Kentukio, Luizianos, Misurio, Ohajo, Pensilvanijos, Jutos, Viskonsino valstijose).
D

**D** ir **d** – ketvirtoji lotynų abėcėlės ir šeštoji lietuvių abėcėlės raidė. Lietuvių kalboje raidės pavadinimas yra *dė*.

Šia raide žymima:
* *D* − romėniškas skaičius 500;
* *D* − dioptrija, matavimo vienetas.

## Kodai

## Simboliai

Image:ICS Delta.svg|Signalinės vėliavėlės simbolis
Image:Semaphore Delta.svg|Semaforinės vėliavėlės simbolis
Image:Sign language D.svg|Gestas
Image:Braille D4.svg|Brailio rašte
Azerbaidžano TSR

**Azerbaidžano TSR** (piln. **Azerbaidžano Tarybų Socialistinė Respublika**) – viena iš Tarybų Sąjungos narių. Įkurta 1920 m. balandžio 28 d.

Iš pradžių gyvavo Azerbaidžano Sovietų Socialistinė Respublika, įėjusi į Užkaukazės TFSR; į Tarybų Sąjungos sudėtį įtraukta 1922 m. gruodį, o sąjunginės respublikos statusą gavo 1936 m.

Priklausė Nachičevanės ATSR ir Kalnų Karabacho AS (įkurtos atitinkamai 1923 ir 1924 m.). Respublika buvo padalinta į 61 rajoną, būta 60 miestų ir 122 miesto tipo gyvenviečių (1976 m.).

1991 m. rugpjūčio 29 d. paskelbus Azerbaidžano nepriklausomybę, gyvuoja nepriklausoma Azerbaidžano Respublika.

## Išnašos
Armėnijos TSR

**Armėnijos Tarybų Socialistinė Respublika** () – viena iš sovietinių respublikų, sudariusių Tarybų Sąjungą.

## Istorija
Respublika įkurta 1920 m. lapkričio 29 d., kai Raudonoji armija užėmė užėmė Armėniją, o užvaldytoje teritorijoje įsigalėjo bolševikiniai, o vėliau sovietiniai aktyvistai ir valdanti Armėnijos komunistų partija. Šis laikotarpis kartais vadinamas Antrąja Armėnijos respublika, kuri buvo paskelbta po trumpai gyvavusios Armėnijos Demokratinės Respublikos (vadinamos Pirmąja Armėnijos respublika). 

Nuo 1828 m. iki Spalio revoliucijos 1917 m. Armėnija buvo Rusijos imperijos Jerevano gubernijos sudėtyje. 

1828 m. pagal ketvirtąjį Turkmenčajaus sutarties straipsnį, Jerevano chanatas (didžioji dalis dabartinės Armėnijos), kuris buvo Persijos dalimi, buvo aneksuotas Rusijos.

Valdant sovietams Armėnijos TSR transformavosi iš žemės ūkio krašto į svarbų pramoninį centrą. 

1991 m. rugsėjo 23 d. žlugus Sovietų Sąjungai, buvo paskelbta nepriklausoma Armėnijos Respublika.

## Šaltiniai
Gruzijos TSR

**Gruzijos TSR** (piln. **Gruzijos Tarybų Socialistinė Respublika**,  *sakartvelos sabčota socialisturi respublika*) - viena iš Tarybų Sąjungos narių, gyvavusi nuo 1921 iki 1991 m. Nuo 1991 m. balandžio 9 d. gyvuoja nepriklausoma Gruzijos Respublika. Nuo 1922 iki 1936 m. Gruzijos TSR buvo Užkaukazės TFSR dalimi. Ją panaikinus, nuo 1936 m. iki 1991 m. Gruzijos TSR buvo TSRS sąjunginė respublika. Gruzija buvo vienintelė tarybinė respublika, kurios konstitucijoje valstybine kalba buvo nustatyta tik gruzinų kalba.

## Ekonomika
Gruzijos TSR oficialūs ekonomikos augimo tempai buvo žemiausi Tarybų sąjungoje, bet pagal turimus namus ir mašinas gruzinai pirmavo, tad galima laikyti, kad Gruzija buvo geriausias gyvenimo sąlygas sukūrusia tarybine respublika. Čia klestėjo korupcija. Gruzijoje buvo daugiausiai iš tarybinių respublikų žmonių su aukštuoju ar specialiu aukštesniuoju išsilavinimu.

## Išnašos
Ginkluotųjų pajėgų teisė

**Ginkluotųjų pajėgų teisė, kariuomenės teisė, karinių pajėgų teisė** – viešosios teisės pošakis; visuma teisės normų, reguliuojančių ginkluotųjų pajėgų statusą.

Ginkluotųjų pajėgų teisės šerdis – administracinė teisė. Dalis teisės normų gali būti įtvirtinama ir kitose teisės šakose; Konstitucijoje gali būti bendro pobūdžio nuostatų dėl kariuomenės paskirties, funkcijų.

Ginkluotųjų pajėgų teisė reguliuoja karinių pajėgų struktūras, institucijas, jų ir tarnautojų statusą, tarpusavio santykius. Tam gali būti priimami specialūs aktai – Drausmės statutas, Karinis statutas ar kt. Pamatinis įstatymo lygmens teisės aktas Lietuvos teisėje – Krašto apsaugos sistemos organizavimo ir karo tarnybos įstatymas.
Lietuvos TSR vėliava

**[[Lietuvos TSR]] vėliava** (piln. **Lietuvos Tarybų Socialistinės Respublikos vėliava**) – sąjunginės respublikos vėliava, stačiakampė trispalvė, sudaryta iš trijų horizontalių juostų: viršutinės plačiausios raudonos, vidurinės siauriausios baltos ir apatinės žalios. Viršutiniame kairiame kampe auksiniai kūjis ir pjautuvas, virš jų kiaura auksinė penkiakampė žvaigždė.

Vėliavą įteisino LTSR Aukščiausiosios Tarybos Prezidiumas 1953 m. liepos 15 d.

## Istorija
Pirmoji Lietuvos TSR vėliava buvo raudonas stačiakampio formos audeklas, kurio kairiame viršutiniame kampe buvo auksinis užrašas „LIETUVOS TSR“, po juo auksiniai kūjis ir pjautuvas. Tokia vėliavą įteisinto LTSR Konstitucija ir patvirtinto LTSR Aukščiausias Tarybos Prezidiumas 1940 m. rugsėjo 27 d. Tuo pat metu įteisintas ir Lietuvos TSR herbas (dail. Vsevolodas Dobužinskis).

1950 m. iš Maskvos gautas nurodymas sukurti naują vėliavą, kurios viršutinė raudona horizontali juosta turi būti ne mažesnė kaip du trečdaliai (2/3) vėliavos aukščio. Apatinę dalį buvo leista daryti savo nuožiūra.

Prasidėjus Lietuvos atgimimui, Lietuvos TSR Aukščiausioji Taryba 1988 m. lapkričio 18 d. valstybės vėliavos statusą suteikė Lietuvos trispalvei.

## Konstrukcija

## Panašios vėliavos

## Taip pat skaitykite
* Lietuvos TSR herbas
Petro I karinis statutas

**Petro I karinis statutas** () – 1716 m. kovo 30 d. priimtas carinės Rusijos karinis statutas, Rusijos teisės paminklas, pirmoji moderni Rusijos teisės kodifikacija. Patvirtino Petras I Dancige. Vienas iš pamatinių teisės aktų, pagrindusių Petro I vykdytą Rusijos teisės reformą. Pirmasis teisės norminis aktas, kuriame pabrėžti ne doroviniai, religiniai baudžiamųjų veikų aspektai, bet prieštaravimas valstybės valiai.

## Turinys
Statuto normomis kriminalizuotos naujos veikos, įvestos papildomos bausmės (penalizacija), sugriežtinta baudžiamoji atsakomybė, įvesta formalinės įrodymų galios principas, nustatant būtinų įrodymui aplinkybių sąrašą bei pagrindžiant jų įrodomąją galią. Pirmą kartą teisėje įvesta bausmė visiškai apribojant asmens teises (katorga iki gyvos galvos)

Petro I karinis statutas nustatė karinės tarnybos tvarką, tarnautojų tarpusavio santykių taisykles, teismo sistemą, įtvirtino karines baudžiamąsias normas, karinių laipsnių sistemą, reguliavo kitus klausimus.
 
1716 m. balandžio 10 d. caro įsakymu statutas pradėjo galioti visoje teismų sistemoje kaip pagrindinis dokumentas, sprendžiant bendrosios kompetencijos bylas. Taikytas greta su kitais statutais, teisynais, kurių teisinė gali išliko.

## Teisės šaltiniai, istorija
Petro I karinis statutas buvo savotiška teisės kompiliacija. Šaltiniais pasitarnavo Švedijos kariniai artikulai (statutai), Vokietijos, Nyderlandų, Danijos ir Prancūzijos teisė. Pirmasis karinio statuto projektas buvo sudarytas vokiečių kalba, vėliau išverstas į rusų bei pateiktas taisyti kabineto sekretoriui Makarovui bei asmeniškai pačiam carui Petrui I. Vėliau Statutą patvirtino Senatas.

## Nuorodos
Tarybinis ūkis

**Tarybinis ūkis** (, santrumpa nuo *советское хозяйство* – „tarybinis ūkis“) – TSRS laikais buvusios valstybinės įmonės, kurios vertėsi žemės ūkiu. Tarybiniai ūkiai dažniausiai buvo kuriami didelių ūkių bazėje ir kai kuriais bruožais oficialiai skyrėsi nuo kolūkių. Pagrindine ūkio gyvenviete buvo laikoma tarybinio ūkio centrinė gyvenvietė.

## Oficialūs skirtumai nuo kolūkių
* **Gamybos priemonės** (žemė, įranga, gyvuliai, grūdai ir t. t.) ir kitas turtas tarybiniuose ūkiuose priklausė valstybei, kolūkiuose – kolūkiams (kolektyvinė nuosavybė), nors kolūkio turto kolūkiečiai negalėjo pasidalinti.
* Tarybinio ūkio darbuotojams buvo mokama tik **alga**, o kolūkiuose dalis algos būdavo išmokama natūra, nors ir tarybiniuose ūkiuose buvo galima ko nors nusipirkti.
* Pradžioje tarybinius ūkius dažniausiai kurdavo **didelių ūkių** pagrindu, kolūkius – jungiant mažus ūkelius. Tačiau būdavo nemažai išimčių, kai sujungus kelis didelius ūkius, buvo sukuriamas kolūkis. Būdavo atvejų, kai sujungavo kolūkius ir sudarydavo tarybinį ūkį, arba, kai tarybinio ūkio statusą pakeisdavo į kolūkio.
* Jei žemės ūkiu besiverčianti įmonė buvo **specializuota**, pavyzdžiui, medžių auginimo įmonė, tai ši dažniausiai turėjo tarybinio ūkio statusą.

Žmonės dažniausiai nesuprasdavo, kokie esminiai skirtumai yra tarp kolūkio ir tarybinio ūkio. Atsilikę kolūkiai būdavo jungiami į tarybinius ūkius.

## Istorija

Tarybiniai ūkiai Lietuvos TSR imti kurti apie 1956 metus. 1958 metais jų buvo 138, 1965 m. – 316, 1986 m. – 282 tarybiniai ūkiai.

Visoje TSRS 1990 metais buvo 25 500 ūkių, iš kurių 45 % buvo tarybiniai ūkiai, o 55 % – kolūkiai. Tarybiniai ūkiai daugiausiai dominavo azijinėje TSRS dalyje. Vidutinis tarybinio ūkio plotas sudarė 153 km² – du kartus viršijo vidutinį kolūkio plotą.

## Šaltiniai
Kolizijų teisė

**Kolizijų teisė, kolizijos teisė** (, konfliktų teisė) - teisės normos, kuriomis nustatoma taikytina teisė.

Kolizijų teisę privatinėje srityje reguliuoja tarptautinė privatinė teisė.

Teisės kolizija kyla tuomet, kai tuos pačius visuomeninius santykius skirtingai reguliuoja arba nustato skirtingas teisines pasekmes įvairios teisės normos, t. y. jos tarpusavyje koliduoja. Problema tampa sudėtingesnė, kai skirtingų teisės sistemų normos reguliuoja tą patį atvejį nevienodai, t. y. numato skirtingas teisines pasekmes. Taip pat gali būti, kad koliduoja ne tik teisės sistemos, bet ir teisinės sistemos (pvz., religinė teisė ir nacionalinė teisė).

Siekiant išvengti nepageidaujamų pasekmių, norint sureguliuoti tokius atvejus yra nustatomos kolizinės normos, pagal kurias sprendžiama, kokias teisės normas reikėtų taikyti, esant byloms arba teisiniams atvejams su vadinamuoju tarptautiniu elementu. Kolizijų teisė gali nustatyti imperatyvias normas arba suteikti santykių šalims pasirinkti taikytiną teisę (*[[dispozityvumas]]*). Pvz., sudarant santuoką, leidžiama pasirinkti, pagal kurios valstybės teisę bus teisiškai registruojamas civilinės būklės aktas - pagal vieno sutuoktinio pilietybės valstybės teisę, pagal vieno sutuoktinio gyvenamosios valstybės teisę, pagal abiejų sutuoktinių gyvenamąją vietą ar pan.
Valstybinė teisė tokiu atveju gali taip pat įtvirtinti galimybę pasirinkti kitos teisinės sistemos teisę (santuokos atveju taikyti religines teisės normas, pvz., žr. *[[bažnytinė santuoka]]*).

Kolizijų teisė įtvirtinama privatinės teisės kodeksuose arba specialiuose įstatymuose (pvz., tarptautinės privatinės teisės įstatymas), tarpatautinėse sutartyse.

## Literatūra
* Valentinas Mikelėnas. Tarptautinės privatinės teisės įvadas. Vilnius: Justitia, 2001.
Teisės paminklas

**Teisės paminklas** – anksčiau galiojusios teisės arba anksčiau veikusios teisinės sistemos pažinimo šaltinis; istorinis teisės šaltinis.

Teisės paminklai - dokumentai, dokumentiniai liudijimai apie tam tikro laikotarpio teisę, sistemą tam tikroje geografinėje teritorijoje (pasaulio dalyje, pvz., Europoje), socialinėje (politinėje) erdvėje (politiniuose, valstybiniuose dariniuose), organizacijoje (pvz., Bažnyčia, cechas, miestas, universitetas).

Teisės paminklai liudija apie teisės išsivystymo lygį, teisės techniką, teisės normas ir jų ypatumus, taip pat teisės taikymą (teismo procesas), teisės kūrimą (teisėkūra), teisinės minties raidą. Teisės paminklas - teisės sąvadas, teisynas, istorinis kodeksas, byla, teisinės kalbos (proceso metu), teisininkų užrašai, įrašai (pvz., dokumentuojant, renkant, sisteminant teisę, ją fiksuojant), taip pat metraštis, archeologinis paminklas.

## Lietuvoje
Lietuvos teisinės sistemos paminklai - Kazimieros teisynas, Lietuvos statutas, Lietuvos metrika ir kiti.
Kompetencija (teisė)

**Kompetencija** – institucijos, pareigūno, kito oficialiai veikiančio asmens teisių ir pareigų visuma, įgaliojimai.

Kompetenciją nustato teisės normos, įtvirtina atitinkami teisės norminiai aktai – specialūs arba bendrieji, skirti nebūtinai atitinkamo subjekto teisiniam statusui reguliuoti.

Institucijos, pareigūnų kompetenciją apibrėžia atitinkamos organizacijos įstatai, taip pat nuostatai, pareigybinės instrukcijos. Apibrėžtumo ir aiškaus įvardijimo būtinybė kyla iš įgaliojimų delegavimo principo, kai tam tikras galias turintis teisės subjektas negali pats tiesiogiai vykdyti visų ar dalies galių, tačiau praktinis jų panaudojimas yra būtinas, užtikrinant kokią nors veiklą, organizacijos ar sistemos funkcionavimą ir siekiant teisinio tikrumo, kitų asmens teisių ir teisėtų interesų nepažeidimo. Pvz., valstybinės institucijos gali veikti tiek, kiek joms yra pavesta. Kompetencijos peržengimas gali būti laikomas pažeidimu (teisės pažeidimas).
Imperatyvinis metodas

**Imperatyvinis metodas** (**imperatyvumo metodas, direktyvinis metodas, subordinacinis metodas**) - teisės reguliavimo metodas, paplitęs viešojoje teisėje. Taikomas esant taip vad. vertikaliesiems santykiams, kuriems būdinga skirtinga teisinė padėtis normų hierarchijoje (valstybė-pilietis, valstybė - kiti juridiniai asmenys ir pan.).
 
Imperatyvinis metodas taikomas, siekiant vienų subjektų teisinę padėtį pabrėžti, jiems suteikiant (valdingus) įgaliojimus, kitus įpareigojant paklusti, užkraunant teisines pareigas bei prievoles. Institucijos piliečių, kitų asmenų atžvilgiu tampa viršesnės. Tai būdinga ypač viešojo valdymo sričiai. Tokiu atveju klostosi valdymo, valdžios ir paklusimo santykiai. Juos įtvirtina administracinė teisė, kitos viešosios teisės šakos.

## Literatūra
*Ieva Deviatnikovaitė. Administracinė teisė: kategorijos, apibrėžimai, užduotys (mokomoji knyga), 216 p. Vilnius: Justitia, 2009.
Teisės kolizija

** Teisės kolizija, teisinė kolizija, juridinė kolizija** – situacija, kai tuos pačius visuomeninius santykius reguliuoja viena kitai prieštaraujančios teisės normos. Teisės kolizija – vienas iš teisės konkurencijos atvejų, teisės taikymo probleminių situacijų, uždavinių.

Teisės normos gali skirtis pagal kilmę, sritį, teisinę galią, abstrakcijos lygmenį, teisės aktą ar normos, teisės akto galiojimo, veikimo trukmę. Teisės arba įstatymų kolizija įveikiama taikant specialias taisykles.

## Klasikinė kolizija
* *Lex specialis derogat legi generali*: specialioji norma nugali bendrąją.
* *Lex posterior derogat legi priori*: vėlesnė, naujesnė norma nugali senesniąją.
* *Lex superior derogat legi inferiori*: viršesnė – žemesnę.
Taisyklė pagrįsta normų hierarchija, kai aukštesnės galios norma (pvz., Konstitucija) taikytina vietoj žemesnės (pvz., įstatymo). Tokia kolizija dažna federacinėse, taip pat unitarinėse valstybėse, kai žemesnių darinių teisė prieštarauja aukštesnių politinių junginių teisei. Taip pat viršnacionalinė arba tarptautinė teisė taikytina vietoj nacionalinės.

## Tarptautinė kolizija
Tarptautinė kolizija kyla tuomet, kai vienodos teisinės galios nenacionalinės arba skirtingų teisės sistemų normos prieštarauja viena kitai. Ji sprendžiama įtvirtinant specialias taisykles: nacionalinėje teisėje (tarptautinė privatinė teisė), tarptautinėje (specialiais susitarimais, pvz., apmokestinimo srityje paplitusios dvigubo apmokestinimo sutartys; taip pat konkrečiu atveju, konflikto metu – derybomis (arbitražas, gerosios paslaugos ar pan.).

## Literatūra
* Valentinas Mikelėnas. Tarptautinės privatinės teisės įvadas. Vilnius: Justitia, 2001.
Teisės konkurencija

**Teisės konkurencija** - situacija, kai tuos pačius visuomeninius santykius reguliuoja skirtingos teisės normos.

Teisinės pasekmės, taikant skirtingas normas, gali būti tos pačios, skirtingos (suderinamos arba nesuderinamos tarpusavyje). Siekiant išvengti nesuderinamumo, tam gali būti sukurtos
specialios taisyklės, nustatančios normų galiojimo ar taikymo viršenybę, hierarchiją (kolizijos taisyklės). Tokiu atveju gali būti taikoma specialioji norma bendrosios atžvilgiu ir pan.

## Privatinė teisė

Konkuruoti gali ir ištisos teisės arba teisinės sistemos. Pvz., santuokai sužadėtiniai gali pasirinkti tam tikros valstybės taikytiną teisę (pagal pilietybę, gyvenamąją vietą ar pan.). Privatinės teisės normų konkurenciją, normų pasirinkimo galimybes reguliuoja tarptautinė privatinė teisė. Viešosios teisės normų konkurencijos atveju taikomos bendrosios arba specialiosios konkurencijos taisyklės.

## Civilinė teisė

Civilinė teisė, pvz., prievolių teisė įtvirtina įvairius teisinio reikalavimo pagrindus. Tam tikrais atvejais kreditorius gali remtis įvairiomis normomis, reikalaudamas įvykdyti prievolę. Šiuo atveju pasireiškia privatinių santykių dispozityvumas - santykių šalies galėjimas pasirinkti elgesio variantą.

## Baudžiamoji teisė
Kvalifikuojant veiką, skirtingos normos gali būti taikomos, kai yra atskira baudžiamoji veika arba jų daugetas (pažeidžiami keli įstatymai, keli baudžiamojo įstatymo straipsniai). Nuo normos priklauso ir atitinkamos sankcijos, teisinė atsakomybė.

Gali būti išskiriama idealioji konkurencija, specialioji konkurencija, subsidiari konkurencija, konsumcija ir kt.
Sisteminimas

**Sisteminimas** - veiksmas, jų visuma, kai elementai jungiami į vieną visumą, sukuriant jų tarpusavio ryšius, apjungiant į stambesnius vienetus, junginius, grupes, o šiuos - į bendrą sistemą.

Sisteminami gali būti įvairūs duomenys, objektai, vienetai. Sisteminimas laikomas vienu iš informacijos apodorojimo etapų. Dažniausiai sisteminami įvairūs dokumentai - pradžioje būdingas jų kaupimas, komplektavimas, po to sisteminimas, katalogavimas.

## Rūšys

* Informacijos sisteminimas
** Bendrosios informacijos sisteminimas
** dalykinės informacijos sisteminimas (pvz., teisės sisteminimas).
Sistematika (reikšmės)

**Sistematika** gali reikšti:

* Bendroji klasifikacija, skirstymas į klases, grupes, grupavimas - įvairiose srityse;
* Biologinių objektų klasifikacijos sistema biologinė klasifikacija;
* Teisės sistematika.
Teisės sistemiškumas

**Sistematika, sistemiškumas** - sistemos požymių buvimas, pasireiškimas teisėje; vienas iš esminių teisės visumos požymių.

## Principai

3 pagrindiniai sisteminiai principai teisėje yra:
* Normų hierarchija
* Kolizijos taisyklės
* Interpretacinis sistemiškumas - sisteminis teisės aiškinimas: teisės normos ir jų reikšmė, galia vertinama pagal jų vietą teisės sistemose (konstitucija, kodeksas, poįstatyminis aktas).
Lukas Brazdauskis

**Lukas Brazdauskis** (g. 1988 m. spalio 1 d. Kaune) – Lietuvos krepšininkas.

L. Brazdauskis yra 1992 m. Barselonos Olimpinių žaidynių bronzos medalio laimėtojo Romano Brazdauskio sūnus. 2007 m. baigė Salomėjos Nėries gimnaziją.

2007 m. liepos 11 d. pasirašė ilgalaikę sutartį su Vilniaus „Lietuvos Ryto“ komanda. 2010 m. sausio 18 d. iki sezono pabaigos buvo paskolintas Vilniaus „Perlo“ komandai.

Po 2009/10 metų sezono, Vilniaus „Lietuvos Rytas“ nutraukė ilgalaikę sutartį. 2010–2011 m. sezone, Brazdauskis atstovavo Kėdainių „Nevėžiui“. 2011 m. rugpjūčio 30 d. sudarė dvejų metų kontraktą su Pasvalio „Pieno žvaigždžių“ klubu.

## Pasiekimai

* 2006 m. Europos jaunių čempionato sidabro medalio laimėtojas
* 2007 m. NKL vicečempionas
* 2007 m. MEL čempionas
* 2009 m. ULEB taurės čempionas

## Šaltiniai
Azuras

**Azuras** – mėlynos spalvos atspalvis, vadinama giedros dienos dangaus spalva. Priešinga papildančių spalvų rate – oranžinė.

Heraldikoje azuras – viena iš penkių pagrindinių tinktūrų.
Maltos savivaldybės

**Maltos savivaldybės** (, ) − Maltos Respublikos administraciniai vienetai. Suskirstymas apibrėžtas suskirstymo į teritorinius statistinius vienetus sistema .

Nuo 1993 m. Malta padalyta į 68 savivaldybes − 54 Maltos saloje ir 14 Gozo saloje.

## Nuorodos

* Maltos Teisingumo ministerija 
* Malta: Division (Citypopulation.de)
* Regions of Malta (Statoids.com)
Zeitūnas

**Zeitūnas** − devintasis pagal dydį Maltos miestas.

## Istorija
Istorijos šaltiniuose paminėtas daugiau nei prieš 800 metų.

1797 m. − vokiečių magistras *Ferdinand von Hompesch* Zeitūnui suteikė miesto statusą.

### Pavadinimo kilmė
Arabiškai „az-zaytun“ (الزيتون) − alyva, tačiau maltietiškai ir alyvmedžiui, ir alyvai pavadinti naudojamas žodis *żebbuġ*, o žodis *żejtun* naudojamas tik kaip vietovardis. Miesto moto − *frott iż-żebbuġ ismi* − „mano vardas yra alyvmedžio vaisius“.

## Vietos tarmė
Viena maltiečių kalbos tarmių yra Zeitūno − semitų ir Sicilijos tarmių mišinys. Ja šneka dalis vietinių gyventojų. Nuo maltiečių kalbos skiriasi rašyba ir tarimu (pvz., *gazzetta* − *gazzette* − laikraštis, *ħut* − *ħewt* − žuvis), kartais − žodžių vartojimu (pvz., *tajra* − *manuċċa* − aitvaras, *ċpar* − *ċlambu* − rūkas).
Mdina

**Mdina** (dar žinoma Tyliojo Miesto vardu) − gyvenvietė Maltoje, jos istorinė sostinė. Viduramžių miestas, kuriame vyrauja neįprastas normanų ir baroko architektūros derinys. Miestas įtvirtintas, į jį galima patekti pro vienus iš trejų vartų: Pagrindinius, Graikų ar Vakarų vartus.

## Istorija
Mdina − seniausias Maltos miestas, pirmieji gyventojai čia įsikūrė apie 4000 m. pr. m. e.

Apie 700 m. pr. m. e. miestas buvo įtvirtintas finikiečių. Romos Imperija apie 60 m. dar labiau įtvirtino miestą, o jų valdovas pastatė sau rūmus.

Apaštalo Pauliaus laivas žuvo prie Maltos krantų, ir kurį laiką apaštalas gyveno Mdinoje.

1091 m. Malta buvo užkariauta normanų.

1693 m. stiprus žemės drebėjimas sunaikino daug miesto pastatų, taip pat ir šv. Pauliaus katedrą. Ši vėliau buvo atstatyta Maltos architekto *Lorenzo Gafa*.

Šiandieną Mdinoje uždrausta važiuoti automobiliais (išskyrus ribotą skaičių vietinių gyventojų mašinų, policijos ir kitų tarnybų mašinas, taip pat vestuvių mašinas ir katafalkus).

### Pavadinimo kilmė
Arabiškai *medina* − „miestas“.

## Pagrindinės įžymios vietos
* Šv. Pauliaus katedra
* Vilhenos rūmai
* Normanų rūmai
* Šv. Agotos koplytėlė
* Šv. Mykolo koplytėlė
* Gamtos mokslų muziejus
* Mdinos bokštai
* Karmelitų bažnyčia ir vienuolynas
* *The Mdina Experience*
* Benediktų vienuolynas

## Nuotraukos

Image:Malta-Mdina-Gate.jpg|Mdinos vartai, pagrindinis įėjimas į miestą
Image:Malta Mdina BW 2011-10-05 13-41-26.JPG|Mdinos vartai
Image:Mdina004.jpg|Normanų rūmai
Image:Mdina005.jpg|Tipiška siaura viduramžių gatvelė


## Nuorodos
* Mdina turistams 
* GuideToMalta.net − Mdina 
* ''The Mdina Experience''
Quake

**Quake** – pirmojo asmens šaudyklės žanro kompiuterinis žaidimas, sukurtas „id Software“ ir 1996 m. birželio 22 d. išleistas „Activision“. Tai buvo pirmasis pirmojo asmens šaudyklės žanro kompiuterinis žaidimas, naudojęs tikrą 3D grafikos variklį (tokie žaidimai kaip „Doom“ ar „Wolfenstein 3D“ naudojo pseudo-3D variklius). „Quake“ pasižymėjo gerokai pagerinta žaidimo internetu kokybe − interneto serveriuose galėjo vienu metu žaisti 8 ir daugiau žaidėjų.

## Nuorodos
* QuakeWiki – daugiau informacijos apie Quake ir jo modifikacijas
Maltos sala

**Maltos sala** − didžiausia iš visų aštuonių sudarančių Maltos archipelagą ir Maltos Respubliką salų. Ji yra Viduržemio jūros centre, 80 km piečiau Italijos, 290 km šiauriau Libijos.

Didesnę dalį paviršiaus sudaro klinties plynaukštė. Kraštovaizdžiui būdingos nuolaidžios kalvos ir terasiniai laukai.

Saloje gyvena 90 % visų šalies piliečių.

Kranto linijos ilgis – 197 km.

Uostamiesčiai − Valeta, Marsašlokas.
Mečislovas Litvinskis

**Mečislovas Litvinskis** (*Mieczyslaw Eligiusz Litwinski*) – lenkų kompozitorius ir muzikantas – multiinstrumentalistas.

1991–2000 m. gyveno Lietuvoje ir dalyvavo jos kultūriniame gyvenime. Dėstė Kauno Vytauto Didžiojo universitete. Rengė solo koncertus, grojo grupėse „Airija“, „Žuvys“ ir Jaro Ramūno grupėse.

Šiuo metu gyvena Lenkijoje. Su muzikante Saba Zuzanna Krasoczko yra sudaręs muzikinį duetą „Sol et Luna“.
Kolorado Springsas

**Kolorado Springsas** () – miestas Jungtinėse Amerikos Valstijose, antras pagal dydį Kolorado valstijoje (po Denverio). Įsikūręs Uoliniuose kalnuose, 1830 m aukštyje. Per Kolorado Springsą eina Denverio–El Paso geležinkelis ir plentas, yra oro uostas. Maisto, chemijos pramonė, metalo apdirbimas. Klimato kurortas, žiemos sporto centras. Turizmas; netoli Kolorado Springso yra Dievų sodo gamtos parkas (jame – raudono smiltainio monolitai). Kino studija.

Yra 1965 m. įkurtas universitetas, aviacijos karo akademija (nuo 1954 m.), Petersono oro pajėgų bazė (nuo 1942 m.), Šiaurės Amerikos aerokosminės gynybos (NORAD) štabas ir Jungtinių Amerikos Valstijų karinių oro pajėgų vadovybė.

## Istorija
Kolorado Springsas įkurtas 1871 m., miestas nuo 1886 m. Prie Kolorado Springso 1917 m. prijungtas Kolorado Sitis.

## Demografija

## Šaltiniai
Išikario subprefektūra

**Išikario subprefektūra** () – subprefektūra, priklausanti Hokaido prefektūrai Japonijoje.

Subprefektūroje yra 6 miestai ir 1 apskritis su 1 miesteliu ir 1 kaimeliu. Sostinė – Saporas (miestas taip pat ir Hokaido prefektūros sostinė). Subprefektūros pietuose įsteigtas Šikocu-Toja nacionalinis parkas, šiaurėje – Šiokanbecuteurijagiširi Quasi nacionalinis parkas.

1897 m. buvo įkurta Saporo subprefektūra, kuri 1922 m. buvo pervadinta į Išikario subprefektūrą.

## Geografija

### Miestai
* Čitosė
* Ebecu
* Eniva
* Išikaris
* Kitahirošima
* Saporas (sostinė)

### Miesteliai ir kaimai
* Išikario apskritis
** Šinšinocu
** Tobecu

### Susijungimai

* 2005 m. spalio 1 d., Acutos apskrityje buvusi Acuta ir Hamamasu apskrityje buvęs Hamamasu buvo prijungtas prie Išikario miestelio, kuriam po sujungimo buvo suteiktas miesto statusas. Abi senesniosios apskritys buvo panaikintos.

## Nuorodos

* Oficiali svetainė
Audrys Karalius

**Audrys Karalius** (1960 m. gruodžio 20 d. Vilniuje – 2025 m. rugsėjo 20 d. Kaune) – Lietuvos architektas, publicistas.

## Biografija
1978 m. baigė Ukmergės 2-ąją vidurinę mokyklą ir Ukmergės vaikų muzikos mokyklą (akordeonas). Nuo 1983 m. – Tarptautinio architektūros studentų idėjų konkurso „SIKON“ įkūrėjas ir kuratorius, 1984 m. baigė Vilniaus inžinerinį statybos institutą, Architektūros fakultetą. 

1984–1989 m. dirbo Kauno miestų statybos projektavimo institute architektu. 1988 m. – Sąjūdžio Kaune dalyvis, Miestų statybos projektavimo instituto Sąjūdžio kuopelės pirmininkas, 1989–1990 m. Lietuvos architektų sąjungos Kauno skyriaus atsakingasis sekretorius. 1990–1991 m. Kauno miesto vyriausiasis architektas. 

Nuo 1992 m. užsiėmė privačia architekto praktika, vadovavo projektavimo įmonei Architekto A. Karaliaus dirbtuvės. 1996 m. įkūrė ir vadovavo leidyklai „PVZ“ (UAB įmonės „Pėvėzė“ vadovas). 1996–1998 m. Architektūros apžvalgos žurnalo „Arkitektas“ leidėjas, 1998–2009 m. dvisavaitinio laikraščio „Statybų pilotas“ vyriausias redaktorius. Nuo 2000 m. Europos Sąjungos premijos „Už šiuolaikinę architektūrą“, Mies van der Rohe fondo nepriklausomas ekspertas, atstovaujantis Lietuvai. Nuo 2010 m. internetinio architektūros ir kultūros portalo Pilotas.lt redaktorius, straipsnių architektūros ir urbanistikos klausimais autorius. Jis taip pat buvo Lietuvos architektų rūmų tarybos narys ir Kauno architektų bendruomenės renginių iniciatorius.

## Projektai
Suprojektavo individualių gyvenamųjų namų Lietuvoje, taip pat Rygoje ir Maskvoje. Sukūrė interjerų, dizaino projektų. Svarbiausi projektai:
* Ligoninė Molėtuose (1989)
* Ligoninė Širvintose (1990) 
* Pramogų centras „Los Patrankos“ Kaune (2000) 
* Statybinių medžiagų salonas „Iris“ Kaune (2002)
* Vilijampolės urbanistinė konversija „Naujas krantas“ Kaune (su kitais, 2003)
* Daugiabučių gyvenamųjų namų kvartalas „Aušros namai“ Kaune (su kitais, 2005)
* Laisvosios ekonominės zonos urbanistinė koncepcija Kaune (2004)
* Gyvenamasis namas „Ąžuolų kalne“ Kaune (2008)
* „Villa Morrka“ Kalviuose (2005)

## Įvertinimas
* Lietuvos architektų sąjungos garbės ženklas (2004)
* Lietuvos architektų rūmų garbės ženklas „Architektų žiedas“ (2026)

## Šaltiniai
Wakamaru

**Wakamaru** – Mitsubishi firmos gaminamas robotas, panašus į žmogų.

Tokio tipo robotai pirmą kartą pasirodė prekyboje 2005 m. rugsėjo mėn. Robotas, kurio kaina apie 14 tūkstančių JAV dolerių, gali atpažinti veidus, suprasti kai kurias frazes, aiškinti, vykdyti kai kurias sekretorės funkcijas, stebėti patalpas.

Robotas yra geltonos spalvos, jo aukštis 100 cm, sveria 30 kg. Turi dvi rankas ir juda ant apvalaus pagrindo, kurio skersmuo 45 cm.

Robotas valdomas Linux operacinės sistemos ir veikia su keliais procesoriais. Yra galimybė prijungti prie interneto.

## Nuorodos
* Oficiali svetainė (Anglų kalba)
Aplinkosauginė baudžiamoji teisė

**Aplinkosauginė baudžiamoji teisė** (kartais naudojamas neteisingas pavadinimas *ekologinė baudžiamoji teisė*) – baudžiamosios ir aplinkos teisės pošakis.

## Teisės šaltiniai
* Baudžiamasis įstatymas (Baudžiamasis kodeksas)
* išvestinė baudžiamoji teisė ir jos teisės aktai:
** Aplinkos apsaugos įstatymas
** Augalijos apsaugos įstatymas
** Vandens įstatymas
** kt.

## Istorija
Intensyvėjant gamtos išteklių naudojimui susidurta su neigiamu poveikiu aplinkai. Administracinės priemonės buvo neveiksmingos saugant teisinius gėrius aplinkos srityje. Pradėta atitinkamų administracinių pažeidimų ir kitų veikų kriminalizacija.

## Lietuvoje
2000 m. Lietuvos baudžiamasis kodeksas keliuose skyriuose reguliuoja aplinkosaugines baudžiamąsias veikas.

XXXVIII skyrius. Nusikaltimai ir baudžiamieji nusižengimai aplinkai ir žmonių sveikatai:

: 270 Aplinkos apsaugos arba gamtos išteklių naudojimo taisyklių pažeidimas
: 270-1 Neteisėta prekyba ozono sluoksnį ardančiomis medžiagomis
: 271 Saugomų teritorijų ar saugomų gamtos objektų sunaikinimas ar suniokojimas
: 272 Neteisėtas medžiojimas ar žvejojimas arba kitoks laukinės gyvūnijos išteklių naudojimas
: 273 Neteisėtas miško kirtimas ar pelkių naikinimas
: 274 Neteisėtas saugomų laukinių augalų, grybų ar jų dalių rinkimas, naikinimas, realizavimas ar kitoks disponavimas jais
: 275 Neteisėta farmacinė veikla
: 276 Kenksmingų žmogaus sveikatai ar gyvybei produktų gamyba arba prekyba jais
: 277 Kovos su epidemijomis ar užkrečiamosiomis ligomis taisyklių pažeidimas.

## Literatūra
* Kloepfer, Michael/Vierhaus, Hans-Peter: Umweltstrafrecht, 2. Aufl. München 2002
* Franzheim, Horst/Pfohl, Michael: Umweltstrafrecht: eine Darstellung für die Praxis, Köln 2001
Eugenijus Miliūnas

**Eugenijus Viktoras Miliūnas** (1952 m. rugsėjo 8 d. Panevėžyje – 2025 m. gruodžio 10 d. Kaune) – lietuvių architektas, visuomenininkas.

## Biografija
1975 m. baigė Vilniaus inžinerinį statybos institutą, įgijo architekto specialybę. 1980–1997 m. dirbo architektu AB „Miestprojektas“ Kaune, nuo 1991 m. vadovavo VIII projektavimo skyriui.

1995 m. dėstė Vytauto Didžiojo universiteto Menų fakultete, 1996 m. Vilniaus Gedimino technikos universiteto architektūros katedroje (docentas). Nuo 1993 m. dėsto VDA Kauno dailės instituto architektūros katedroje (docentas).

Nuo 1992 m. vadovavo individualiai projektavimo įmonei „E. Miliūno studija“. Nuo 1977 m. priklausė Lietuvos architektų sąjungai, buvo Kauno skyriaus valdybos narys (1978–1997 m.).

## Projektai
* Kalniečių III mikrorajono prekybinis ir visuomeninis centras, Kaunas, 1988.
* Mykolo Žilinsko dailės galerija (kartu su K. Kisieliumi, S. Juškiu), Kaunas, 1989.
* Tremtinių koplyčia (kartu su R. Antiniu), Rokiškis, 1993.
* Lietuvos akcinis inovacinis bankas, Kauno filialas (kartu su D. Paulauskiene, V. Merkevičiumi, E. Naruševičiumi, V. Čalka), Kaunas, 1995.
* Teritorijos tarp Dangės upės, Pilies gatvės, AB „Baltijos laivų statykla“ ir Kuršių marių naudojimo projektas (kartu su L. Šliogeriene, V. Šliogeriu, D. Trainausku), Klaipėda, 1998.
* Sporto ir kultūros rūmai Kaune (kartu su A. Bubliu, D. Paulauskiene, M. Mankumi, L. Tuleikiu, G. Balčyčiu, D. Trainausku, V. Makaraičiu, A. Kazlausku, V. Čalka), Kaunas, 1998.
* Kultūros ir turizmo informacijos centras (kartu su M. Mankumi), Nida, 2000.
* Kauno pramogų ir sporto rūmų Nemuno saloje projektas (kartu su A. Bubliu, A. Ramanausku, V. Čalka, A. Ražaičiu), Kaunas, 2006.
* Daugiafunkcis centras vietoje senojo „Merkurijaus“ Kaune, Laisvės al., su Algimanto Kančo studija, pradėtas 2011 m.
* Kauno Šv. Dvasios bažnyčia Šilainių mikrorajone, konsekruota 2017 m.

## Apdovanojimai

* 2012 m. Lietuvos nacionalinė kultūros ir meno premija už konceptualų architektūros erdvių suvokimą ir šiuolaikinių visuomenei reikšmingų pastatų sukūrimą.
* 2019 m. Lietuvos architektų rūmų garbės ženklas „Lietuvos architektų žiedas“

## Šaltiniai